paragraph_text: Pravila softballa su vrlo slična onima kod bejzbola. Ključne su razlike u kraćem trajanju utakmice (umjesto 9 inninga kao u bejzbolu ovdje se igra 7), manjem terenu, nešto većoj lopti, kraćim palicama i sl. Brzine koje postiže loptica prilikom bacanja i udaraca su manje, pa je ovaj sport često za mlađe kategorije u stvari priprema za 'pravi' baseball. Softball je također pogodniji za rekreativce i starije natjecatelje, jer je nešto sporiji i manje opasan od baseballa.